
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 180
                                                        din 29 octombrie 2015
privind mandatarea reprezentantului Municipiului Sighişoara în Adunarea Generală a Acţionarilor a S.C. Compania Aquaserv S.A., să aprobe documentele referitoare la subiectele de pe ordinea de zi a  şedinţei extraordinare a Adunării Generale a Acţionarilor din data de 10.11.2015 


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23875/14.10.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Văzând convocatorul S.C. Compania Aquaserv S.A. Tg. Mureş cu nr. 214.744/VIII/C/4/25.09.2015 şi adresa acestei societăţi cu nr. 214.888/VIII/C/29.09.2015, înregistrate la Municipiul Sighişoara cu nr. 22731/01.10.2015;

Luând în considerare prevederile art. 8, alin. (3), lit. „c” şi art. 10 din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare şi ale art. 10 din Legea nr. 241/2006 privind serviciul de alimentare cu apă şi canalizare, republicată; 


Văzând şi Hotărârea Consiliului de Administraţie al S.C. Compania Aquaserv S.A. Tg. Mureş cu nr. 59 din 23.09.2015 privind înaintarea către Adunarea generală a acţionarilor, spre aprobare, modificarea/amendarea Contractului de credit BERD - Operaţiunea nr. 41175 (nr. 1490/A) din 18.04.2012, potrivit actului adiţional nr. 3;


Văzând şi Hotărârea Consiliului de Administraţie al S.C. Compania Aquaserv S.A. Tg. Mureş cu nr. 60 din 23.09.2015 privind convocarea Adunării generale extraordinare a acţionarilor societăţii pentru data de 10.11.2015;

Ţinând cont şi de Hotărârea Consiliului Local Sighişoara nr. 17/12.07.2012, prin care a fost desemnat domnul consilier local Pop Claudiu, ca reprezentant al Municipiului Sighişoara în Adunarea Generală a Acţionarilor a S.C. Compania Aquaserv S.A. Mureş;

Văzând Raportul de specialitate al Serviciului Tehnic, Investiţii-Urmărire Contracte, Monitorizare Servicii de Utilităţii Publice, înregistrat cu nr. 23874/14.10.2015, prin care se propune, mandatarea reprezentantului Municipiului Sighişoara în Adunarea Generală a Acţionarilor a S.C. Compania Aquaserv S.A., să aprobe documentele referitoare la subiectele de pe ordinea de zi a  şedinţei extraordinare a Adunării Generale a Acţionarilor din data de 10.11.2015, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 11, art. 36 alin. (2) lit. a), lit. b), alin. (3) lit. c), alin. (2) lit. e), alin. (7) lit. c), alin. (9), art. 45 alin. (2) lit. d) şi f) şi a art.115 alin. (1), lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
                                                      HOTĂRĂŞTE:

             Art. 1. (1) Se mandatează domnul consilier local Pop Claudiu, reprezentant al Municipiului Sighişoara în Adunarea Generală a Acţionarilor a S.C. Compania Aquaserv S.A., să aprobe documentele referitoare la subiectele de pe ordinea de zi a şedinţei extraordinare a Adunării Generale a Acţionarilor din data de 10.11.2015. 


(2) În situaţia în care, la data mai sus stabilită nu vor fi îndeplinite condiţiile legale pentru desfăşurarea şedinţei Adunării Generale a Acţionarilor a S.C. Compania Aquaserv S.A., aceasta va avea loc în data de 19.11.2015, de la aceeaşi oră, mandatul acestuia urmând să rămână neschimbat, conform aliniatului (1) din prezentul articol.
Art. 2. Cu ducerea la îndeplinire a prevederilor prezentei hotărâri se împuterniceşte reprezentantul Municipiului Sighişoara în Adunarea Generală a Acţionarilor a S.C. Compania Aquaserv  S.A., domnul consilier local Pop Claudiu.
Art. 3. Prin grija Secretarului Municipiului Sighişoara, doamna Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş, S.C. Compania Aquaserv S.A. şi se va aduce la cunoştinţă publică, prin publicarea pe pagina de internet la adresa: www.sighisoara.org.ro.
PREŞEDINTE DE ŞEDINŢĂ,

  

           Bontea Adrian
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex.  Secretar;

  2 ex. Serviciul Tehnic, Investiţii – Urmărire Contracte, Monitorizare Servicii de Utilităţi Publice;

  1 ex. S.C. Compania Aquaserv  S. A. Mureş;
  1 ex. domnul consilier local Pop Claudiu.
10 ex. 

A.B.

